ยากสอบถามหน่อน่ะครับบคือผมมีอาการปวดหัวแบบปวดมากอะครับบแล้วจากนั้นก็มีอาการอาเจียนตามมาคือแบบ ผมกินอะไรเข้าไปมาก็อ้วกออกมารู้สึก เหม็นกินอะไรก็ขมไปหมดเลยครับน้ำลายตัวเองก็ขม เกิดจากสาเหตุอะไรครับ
สวัสดีค่ะ อาการปวดหัวและมีอาเจียนตามออกมาด้วยนั้น หากปวดมากๆข้างเดียว มีตาพร่า สู้แสงไม่ได้ร่วมด้วย เคยเป็นๆหายๆมาก่อนหน้านี้ อาจจะนึกถึงภาวะปวดหัวไมเกรนได้มากที่สุด สาเหตุอื่นๆเช่น ปวดจากกล้ามเนื้อรอบศีรษะตึงตัวจากการใช้งาน ซึ่งมักจะไม่ค่อยมีคลื่นไส้อาเจียน แต่จะปวดตื้อๆรอบๆ เป็นมากช่วงเย็น พักแล้วดีขึ้น หรืออาจเกิดจากปวดจากสาเหตุในสมองเช่นเนื้องอกในสมอง มักเป็นอาเจียนพุ่ง ปวดมากขึ้นเรื่อยๆ พักแล้วไม่ทุเลา หรือถ้าก่อนหน้านี้มีประวัติอุบัติเหตุที่สมองนำมาก่อนอาจเกิดจากก้อนเลือดในสมองคั่ง หรืออาจเป็นการติดเชื้อของเยื่อหุ้มสมอง เป็นต้นควรรีบไปพบแพทย์หากปวดมากขึ้นเรื่อยๆ กินยาแก้ปวดและพักแล้วไม่ดีขึ้น ก่อนหน้านี้มีประวัติอุบัติเหตุที่ศีรษะมาก่อน อาเจียนแบบอาเจียนพุ่ง มีกล้ามเนื้ออ่อนแรง คอแข็ง ร่วมด้วยค่ะเบื้องต้นดื่มน้ำมากๆ รับประทานยาแก้ปวดทุก 4-6 ชั่วโมง พักผ่อนให้เพียงพอวันละ 4-6 ชั่วโมง งดการทำงานหนักๆหรือการเพ่งสายตามากๆไปก่อน